title: Erich Maria Remarque
text: Remarque wetce tuaxasik va germanaf cos kan intyon suteks gan Nazi torkevikeem kalion zo jalar. Batdume bak 1932 ko Swiza poke Ascona va int divblir. Bak alubeaksat ke 1933, neva bal teyfiptapa koe Berlin zo anteyar ise koe nevaxe kopour. Bak 1937 va Baroy palik ( Drei Kamaraden ) sanegar, i va ar kevsayakevaf berpot. Bak direfa tanda, va germanaf cosot mbi tiolter. Bak 1939 ko Tanarasokeem divlamar. Bak geja, Nazi tiglik va inafa berikya golde ewa kev Hitler bastakad. Koe Tanarasokeem, inafa perzafa renablira vabdu nakila va ine platir : va Marlene Dietrich az Greta Garbo az Paulette Godard skedegar. Bantelya bak 1950 sanda vanpitir yerumanik.